Bat
Bat nomas (egip.: bAt, neteisingas (pasenęs) skaitymo variantas – Sechem), Mažojo Diospolio nomas (gr. ὁ Διοσπολίτης μικρὰ νομός, lot. Nomos Diospolites Parva) – Senovės Egipto (nuo III tūkst. pr. m. e.), 30 m. pr. m. e.-307 m. ir Romos Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 6. Jo pavadinimas buvo užrašomas sistro simboliu, dėl to jis dar vadinamas Sistro nomu. Sistras simbolizavo dievybę Batą, todėl jis dar vadinamas Batos nomu. Sostinė (niwt) buvo Hut-Sechem (dab. Hu, Ptolemėjų laikų Mažasis Diospolis). Nomas buvo abipus pagrindinės Nilo upės vagos, ir apėmė šiauriausią dalį dabartinės Kenos muchafazos. Pietuose buvo Aker (6), o šiaurėje – Ta-Ver (8) nomai.